Prop de 200 dones participen en el Curs de Defensa Personal que imparteix la Policia Local de Paterna
28/05/2018

# Prop de 200 dones participen en el Curs de Defensa Personal que imparteix la Policia Local de Paterna

[![Curs de Defensa Personal Paterna](/images/noticias/2018/05/defensa-personal.jpg)](/images/noticias/2018/05/defensa-personal.jpg)

28.05.2018

L'Alcalde de Paterna, Juan Antonio Sagredo, que ha acompanyat a les alumnes durant la inauguració del curs, ha destacat l'èxit de convocatòria del curs, que amb un altíssima participació ha completat tant el grup de matí com de vesprada

Al voltant de 200 dones participen en el curs gratuït de defensa personal impartit per membres de l'Acadèmia de Formació de la Policia Local de Paterna.

L'Alcalde de Paterna, Juan Antonio Sagredo, que ha acompanyat a les alumnes durant la inauguració del curs, ha destacat “_l'èxit de convocatòria d'aquest curs que amb un altíssima participació, ha aconseguit completar tant el grup de matí com de vesprada_”.

A més l'alcalde ha incidit en la importància d'aquestes iniciatives “_que contribueixen a augmentar la seguretat de les dones de Paterna, a través de l'aprenentatge de tècniques d'autodefensa que els permeten reaccionar davant situacions d'estrès i els ajuden a prevenir amenaces_”.

El curs, que és gratuït, s'imparteix en la Ciutat Esportiva Municipal fins al pròxim 21 de juny i està organitzat en classes de matí, que se celebraran de 10 a 11:30 h, i vespertines de 16:30 a 18 h.

Sota el lema de _“Mai caminaràs sola”,_ el curs té com a objectiu proporcionar a les assistents tècniques d'autodefensa mitjançant l'entrenament de l'agilitat, els reflexos i la concentració.